Na podlagi 58. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08-ZTFI-A, 69/08-ZZavar-E, 40/12-ZUJF, 158/20 – ZIntPK-C, 203/20 – ZIUPOPDVE, [202/21](http://www.uradni-list.si/1/objava.jsp?sop=2021-01-4069) – odl. US in [3/22](http://www.uradni-list.si/1/objava.jsp?sop=2022-01-0014) – ZDeb) **Ministrstvo za notranje zadeve**, Štefanova ulica 2, Ljubljana, objavlja javni natečaj za zasedbo prostega uradniškega delovnega mesta, in sicer:

**PODSEKRETAR** (šifra DM 24930)v Uradu za finance in računovodstvo (izvaja se v nazivu podsekretar) **- vzdrževanje informacijskega sistema MFERAC (osnovno poznavanje Oraclovih baz, izvajanje pl-sql procedur), pomoč uporabnikom in administriranje uporabnikov, administriranje lokalnih baznih in datotečnih strežnikov (osnove unix, apex), izmenjave podatkov z drugimi sistemi, uvajanje novih rešitev in analize podatkov, poznavanje metodologije obračuna plač v javni upravi.**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* visokošolsko univerzitetno izobraževanje (prejšnje)/visokošolska univerzitetna izobrazba (prejšnja),

specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja), magistrsko izobraževanje (druga bolonjska stopnja)/magistrska izobrazba (druga bolonjska stopnja), magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja),

* najmanj 6 let delovnih izkušenj,
* opravljeno obvezno usposabljanje za imenovanje v naziv (če ga izbrani kandidat nima, ga mora opraviti v zakonsko določenem roku),
* osnovna raven znanja angleškega jezika,
* dovoljenje za dostop do tajnih podatkov stopnje »zaupno« (kandidat ga lahko pridobi v okviru izbirnega postopka),
* državljanstvo Republike Slovenije,
* znanje uradnega jezika,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dajanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot  delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanje dela in stopnja izobrazbe.

**Prednost pri izbiri bodo imeli kandidati s poznavanjem področja računalništva ter dela s sistemom MFERAC.**

Zahtevane delovne izkušnje se skrajšajo v primerih določenih v 54. členu Uredbe o notranji organizaciji, sistemizaciji, delovnih mestih in nazivih v organih javne uprave in pravosodnih organih (Uradni list RS, št. 58/03 z nadaljnjimi spremembami in dopolnitvami).

Naloge delovnega mesta so:

* samostojno oblikovanje sistemskih rešitev in drugih najzahtevnejših gradiv,
* opravljanje drugih najzahtevnejših nalog,
* vodenje in sodelovanje v najzahtevnejših projektnih skupinah,
* neposredna pomoč pri vodenju strokovnih nalog na delu delovnega področja ministrstva oziroma organizacijske enote s področja informacijske podpore finančnemu in računovodskemu poslovanju,
* vodenje projektnih skupin, vezanih na informatizacijo finančnega poslovanja in uvajanja posodobitev finančnega poslovanja,
* administriranje lokalnih baznih in datotečnih strežnikov, potrebnih za delovanje MFERAC,
* sistemska podpora za delovanje strežnikov MFERAC,
* pomoč uporabnikom MFERAC in izvajanje zahtevnejših obdelav podatkov.

Prijava na prosto delovno mesto mora vsebovati:

1. izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, pri kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, opis dela ter stopnjo zahtevnosti delovnega mesta),
3. izjavo kandidata, da:

* je državljan Republike Slovenije,
* ima znanje uradnega jezika,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

1. izjavo, da za namen tega postopka dovoljuje Ministrstvu za notranje zadeve pridobitev podatkov iz uradne evidence (če kandidat z vpogledom v uradne evidence ne soglaša, bo moral sam predložiti ustrezna dokazila).

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti  in veščine, ki jih je pridobil.

Strokovna usposobljenost kandidatov se bo presojala na podlagi navedb v prijavi, priloženih pisnih izjav ter razgovora oziroma s pisnim preverjanjem kandidatovega znanja, v kolikor bo to potrebno.

Kandidati, ki ne bodo izpolnjevali natečajnih pogojev se v skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) ne bodo uvrstili v izbirni postopek.

Izbrani kandidat bo delo na delovnem mestu podsekretar opravljal v nazivu podsekretar. Z izbranim kandidatom bo sklenjeno delovno razmerje za nedoločen čas, s polnim delovnim časom in6-mesečnim poskusnim delom. Izhodiščni plačni razred na razpisanem delovnem mestu je 42. Izbrani kandidat bo delo opravljal v prostorih Urada za finance in računovodstvo, Štefanova ulica 2, Ljubljana, oziroma v drugih uradnih prostorih ministrstva.

Kandidati pošljejo prijavo preko spletne strani [**https://kadri.mnz.gov.si/delovna-mesta/**](https://kadri.mnz.gov.si/delovna-mesta/) oziroma v pisni obliki na priloženem obrazcu **"Vloga za zaposlitev"**, ki jo pošlje v zaprti ovojnici na naslov **MNZ RS, Štefanova ulica 2, 1501 Ljubljana**, z označbo **"za javni natečaj – podsekretar v UFR, št. 1100-27/2023"** na spodnji levi oz. zadnji strani ovojnice, in sicer **v roku 10 dni** po objavi na osrednjem spletnem mestu državne uprave GOV.SI in Zavodu RS za zaposlovanje. Če je prijava poslana po pošti, se šteje, da je pravočasna, če je oddana na pošto priporočeno najkasneje zadnji dan roka za prijavo. Za pisno obliko prijave se šteje tudi elektronska oblika, poslana na elektronski naslov [**gp.mnz@gov.si**](mailto:gp.mnz@gov.si), pri čemer veljavnost prijave ni pogojena z elektronskim podpisom.

Obvestilo o končanem postopku javnega natečaja bo objavljeno na osrednjem spletnem mestu državne uprave GOV.SI (https://www.gov.si).

Informacije o delovnem področju: Matej Urek, direktor Urada za finance in računovodstvo, tel. 01 428 45 45 ali 031 625 870 oziroma Damjan Savernik, tel. 01 428 44 23 ali 051 659 817.

Informacije o izvedbi postopka: Nataša Stušek, Urad za organizacijo in kadre, tel. 01 428 40 68.

V besedilu natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.